નવરાત્રિનું વેકેશન તારીખ ૧૫થી ૨૧ ઓક્ટોબર સુધીની સરકારની જાહેરાત કરવામાં આવી છે. વેકેશનની જાહેરાત પહેલા અગાઉનાં પ્લાન મુજબ ધોરણ ૯થી ૧૨ની પ્રથમ સત્રની પરીક્ષા છે. ધોરણ ૯થી ૧૨ની ૧૯ ઓક્ટોબરથી ૩૦ ઓક્ટોબર દરમિયાન પરીક્ષા છે. ઉલ્લેખનીય છે કે રાજ્યની તમામ શાળાઓ સહિત કોલેજનાં વિદ્યાર્થીઓમાં ખુશીનો માહોલ જોવા મળી રહ્યો છે. મહત્વનું છે કે, રાજ્યકક્ષાનાં શિક્ષણમંત્રી વિભાવરીબેન દવેએ એવી જાહેરાત કરી હતી કે હવેથી નવરાત્રીમાં વિદ્યાર્થીઓને મિની વેકેશન મળશે. તેમજ આ વેકેશન આવતી નવરાત્રીમાં પણ લાગુ કરવામાં આવશે.